PRESSEMELDING: CAMILLE HENROT TILDELES EDVARD MUNCH ART AWARD 2015

*5.desember 2015*

**Edvard Munch Art Award deles for første gang ut i 2015. Den nyetablerte prisen tildeles den franske kunstneren Camille Henrot, og overrekkes av H.M. Dronning Sonja på Munchmuseet 12.desember**

Edvard Munch Art Award er en internasjonal utmerkelse som markerer Edvard Munchs historiske betydning og vedvarende relevans for vår samtid. Utmerkelsen består av 500 000 NOK fra Statoil, en utstilling på Munchmuseet og et gjesteopphold i Oslo. Utmerkelsen tildeles en billedkunstner i etableringsfasen, ikke eldre enn 40 år, som har markert seg som særlig talentfull i løpet av de siste fem årene. Utmerkelsen skal bidra med å fremme utviklingen av betydelige internasjonale talenter innen billedkunstfeltet, så vel som å styrke norsk samtidskunst ved å markere Norge som en relevant aktør innen samtidskunsten.

Årets pris tildeles Camille Henrot (f. 1978) som bor og arbeider i New York. Hun har en lang rekke utstillinger bak seg bak seg, blant annet separatutstillinger på New Museum i New York (2014), Schinkel Pavilion (Berlin) og Jeu de Paume (Paris). Hun markerte seg sterkt under Venezia-biennalen 2013 med verket ”Grosse Fatigue”, som hun vant Sølvløven for.

Juryen mener at Camille Henrot, gjennom en rekke prosjekter og utstillinger av høy kvalitet og spennvidde, har vist at hun er en eksepsjonelt talentfull og original kunstner. Camille Henrot tar i bruk et bredt utvalg av kunstneriske medier, inkludert tradisjonelle kunstneriske teknikker samt ny teknologi. Hennes kunstneriske praksis er særlig betydningsfull og relevant i forhold til vår tids spørsmål omkring viten, hvor kunnskap og informasjon kontinuerlig kopieres og spres gjennom moderne teknologi.

– Vi er stolte over juryens beslutning om å hedre Camille Henrot som den første mottakeren av Edvard Mucnh Art Award. Henrot er en viktig stemme, som den siste tiden har vist en stor evne til å fornye seg og stille relevante spørsmål i forhold til vår tid, sier Munchmuseets direktør, Stein Olav Henrichsen.

Prisens jury består i 2015 av Alfred Pacquement (leder), tidligere direktør ved Centre Pompidou i Paris, Carolyn Christov-Bakargiev direktør ved Castello di Rivoli i Torino, Hou Hanro direktør ved MAXII National Museum i Roma, Robert Storr rektor ved Yale School of Art og Solveig Øvstebø, direktør ved The Renessaince Society i Chicago. Prisen er en del av Statoil sitt talentutviklingsprogram Morgendagens Helter.

– Statoil støtter talentutvikling innen idrett, realfag og kultur gjennom vårt konsept Morgendagens Helter. I ti år har vi støttet talenter innen flere samfunnsfelt. Vi gratulerer Camille Henrot som mottaker av den første Edvard Munch Art Award, sier Reidar Gjærum, kommunikasjonsdirektør i Statoil.

Edvard Munch Art Award 2015 deles ut av H.M. Dronning Sonja på Munchmuseet 12. desember. Pressen er velkommen til å delta på seremonien kl. 15.30-16.30.

Akkreditering: **EMAA@mucnhmuseet.no**

**Om Edvard Munch Art Award**

Edvard Munch Art Award er en internasjonal utmerkelse som tildeles en billedkunstner. Utmerkelsen består i en monetær pris og en utstilling i Munchmuseet. Edvard Munch Art Award markerer Edvard Munchs historiske betydning og vedvarende relevans for vår samtid. Utmerkelsen skal bidra med å fremme utviklingen av betydelige internasjonale talenter innen billedkunstfeltet.

Utmerkelsen tildeles en billedkunstner i etableringsfasen, ikke eldre enn 40 år, som har markert seg som særlig talentfull i løpet av de siste fem årene. Prisen består i NOK 500 000 som går uavkortet til prisvinner. Den inkluderer også en separatutstilling med prisvinneren ved Munchmuseet.

**Om Morgendagens Helter:**

Statoil er bidragsyter til Edvard Munch Art Award gjennom talentutviklingsprogrammet Morgendagens Helter, der satsing på kultur står sentralt. Morgendagens Helter handler om å løfte frem mennesker med evne og vilje til å tenke annerledes, og med kompetanse og utholdenhet til å jobbe hardt for å oppnå enestående resultater.

**For mer informasjon, kontakt:**

Gitte Skilbred

Kommunikasjonsdirektør Munchmuseet

E-post: gitte.skilbred@munchmuseet.no

Mobil: 97 05 78 19

Cathrine Instebø

Sponsoransvarlig, Statoil

E-post: cins@statoil.com

Mobil: 93 05 17 07